Lektira – *Dnevnik Anne Frank* / *Sadako hoće živjeti*

Dragi učenici,

S obzirom na promjenu izvođenja nastave, logično je da se ponešto mijenja i obrada lektire.

Oni koji su uspjeli posuditi *Sadako* dok je nastava još trajala neka pročitaju roman do kraja i u svoje dnevnike čitanja ispišu bilješke tijekom čitanja, mjesto radnje, vrijeme radnje i likove te detaljnije opišu jednog lika. Ne morate pisati kratak sadržaj. Zatim detaljno napišite svoje mišljenje i dojmove o djelu – shvatite to kao osvrt na djelo, mora biti cjelovit. Morate istaknuti razloge zašto vam se nešto sviđa, a zašto ne, kakve su vam emocije izazvali događaji u djelu te interpretirajte poruku djela onako kako ste ju vi razumjeli i shvatili.

Oni koji su posudili *Dnevnik Anne Frank* ili nisu stigli posuditi ništa (za vas se djelo nalazi u elektroničkom obliku, kako ste prvi dan virtualne nastave i obaviješteni na stranici škole pod predmetom Hrvatski jezik, na stranici e-lektire, morate se logirati istom lozinkom kao i na sve školske servise (skole.hr) kako biste ga mogli čitati, ako naiđete na probleme javite: <http://lektire.skole.hr/lektire-osnovna-skola>; stranica se učitava malo duže pa budite strpljivi) neka ispišu bilješke tijekom čitanja u dnevnike čitanja, utvrdite mjesto i vrijeme radnje, a zatim detaljno opišite Annu, onako kako ste doživjeli njezin karakter. Zatim detaljno napišite svoje mišljenje i dojmove o djelu – shvatite to kao osvrt na djelo, mora biti cjelovit. Morate istaknuti razloge zašto vam se nešto sviđa, a zašto ne, kakve su vam emocije izazvali događaji u djelu te što mislite što bi čitatelj trebao naučiti čitajući Annin dnevnik.

Kad obavite sve što treba, uslikajte napisano i pošaljite u Yammer do četvrtka navečer (19:00).